
Eργασία στη UML
Η εργασία αυτή εστιάζει στην ανάλυση απαιτήσεων με χρήση UML. To εργαλείο που θα χρησιμοποιήσετε είναι το ArgoUML. Η εφαρμογή που θα ασχοληθείτε λέγεται Μέτρηση Εξόδων Διαφημίσεων (ΜΕΔ). Με  βάση την περιγραφή του προβλήματος που αναπτύσσεται παρακάτω, θα χρειαστεί να μοντελοποιήσετε:

· Την Κατάσταση του Συστήματος (δηλ. τις Κλάσεις καί Συσχετίσεις τους)
· Τη Συμπεριφορά του Συστήματος (δηλ. τις αλληλεπιδράσεις καί τα δημόσια σημεία διεπαφής)
· Τις Αλλαγές Καταστάσεων (με Statecharts)
Επιχείρηση Μέτρησης Εξόδων Διαφημίσεων (ΜΕΔ)

Περιγραφή Προβλήματος

1) Η επιχείρηση ΜΕΔ συλλέγει δεδομένα από διαφημίσεις σε διάφορα μέσα παρουσίασης: τηλεόραση, ραδιόφωνο, εφημερίδες, περιοδικά, κινηματογράφο, Ιnternet καθώς επίσης καί εξωτερικές διαφημίσεις.

2) Τα παραπάνω δεδομένα χρησιμοποιούνται γιά την παραγωγή δύο ειδών αναφορών που δίνονται στους πελάτες της ΜΕΔ. Ένας πελάτης μπορεί να ζητήσει μιά αναφορά ότι οι διαφημίσεις που πλήρωσε, εμφανίστηκαν ακριβώς όπως ζητήθηκαν. Aυτή η αναφορά λέγεται ‘αναφορά παρακολούθησης’ (campaign monitoring report). Ένας πελάτης μπορεί επίσης να ζητήσει μιά αναφορά που να δείχνει την ανταγωνιστική διαφημιστική θέση του στη συγκεκριμένη αγορά. Aυτό η αναφορά λέγεται αναφορά εξόδων (expenditure report) καί έχει όλα τα έξοδα που επιτεύχθηκαν από έναν διαφημιστή ή γιά ένα διαφημισθέν προϊόν βάσει διαφόρων κριτηρίων (χρόνος, γεωγραφική περιοχή, μέσο διαφήμισης, κλπ.) 

3) Το expenditure reporting είναι η βασική λειτουργία της ΜΕΔ. Στην πραγματικότητα, οποιοσδήποτε πελάτης της ΜΕΔ μπορεί να αγοράσει αναφορές εξόδων – είτε τυπωμένες σε χαρτί είτε σε ηλεκτρονική μορφή (σαν λογισμικό που έχει τροποποιηθεί στα μέτρα του πελάτη γιά να παράγει διάφορες αναφορές).  H βάση πελατών της ΜΕΔ αποτελείται από ανεξάρτητους διαφημιστές, διαφημιστικά πρακτορεία, εταιρείες μέσων (media), συμβούλους αγοράς μέσων (media buying consultancies), δ/ντες αγορών καί πωλήσεων, εταιρείες προγραμματισμού  μέσων (media planners) καί αγοραστές. 

4) Η ΜΕΔ έχει συμβόλαια με πολλά media outlets γιά να λαμβάνει από αυτές σε τακτά χρονικά διαστήματα ηλεκτρονικά αρχεία παρακολούθησης (log files) με πληροφορία σχετική με το διαφημιστικό περιεχόμενο αυτών των outlets. To log information μεταφέρεται στην βάση δεδομένων της ΜΕΔ. Στη συνέχεια υπόκειται σε προσεκτικό έλεγχο – εν μέρει μη-αυτοματοποιημένο, εν μέρει αυτοματοποιημένο. Ο σκοπός αυτού του ελέγχου είναι να επιβεβαιώσει ότι όλες οι συλλεχθείσες διαφημιστικές λεπτομέρειες είναι έγκυρες καί λογικές στα πλαίσια της περιβάλλουσας πληροφορίας. Η χειρογραφική εισαγωγή καί παρακολούθηση των διαφημίσεων γιά τις οποίες δεν υπάρχουν ηλεκτρονικά αρχεία παρακολούθησης (electronic logs) παραμένει ένα κύριο μέρος της λειτουργίας της ΜΕΔ.

5) Οι διαφημίσεις, αφού εισαχθούν καί ελεγχθούν, υπόκεινται σε valorization (είναι η διαδικασία με την οποία συνδέονται με μία τιμή που αντιστοιχεί στην εκτίμηση του κόστους τους). 
Επιχειρησιακό Μοντέλο Απαιτήσεων ( γιά την ΜΕΔ)

Γενικό Διάγραμμα


 




Σχήμα 1. Γενικό Διάγραμμα γιά την επιχείρηση ΜΕΔ

Το παραπάνω Γενικό Διάγραμμα είναι ένα μοντέλο υψηλού επιπέδου καί βοηθά στην καλύτερη κατανόηση των ορίων του συστήματος ΜΕΔ. Υπάρχουν δύο εξωτερικές οντότητες: Mέσα Παρουσίασης καί Πελάτης ΜΕΔ.  Τα μέσα παρουσίασης παρέχουν Δεδομένα Διαφημίσεων (ΔΔ) στην ΜΕΔ. Οι πελάτες της ΜΕΔ λαμβάνουν αναφορές εξόδων καί αναφορές παρακολούθησης της καμπάνιας. 

Η μετατροπή των ΔΔ σε αναφορές είναι η εσωτερική λειτουργία της ΜΕΔ. Ο έλεγχος των διαφημίσεων, η χειρογραφική είσοδος καί οι υπόλοιπες λειτουργίες  της ΜΕΔ, επίσης παίρνουν καί παράγουν δεδομένα, αλλά αυτά θεωρούνται εσωτερικές ροές δεδομένων μέσα στη ΜΕΔ κι έτσι δεν φαίνονται στο παραπάνω διάγραμμα. Γιά παράδειγμα, η χειρογραφική εισαγωγή πληροφορίας από εφημερίδες, περιοδικά κλπ. θεωρείται (τουλάχιστον γιά την ώρα) εσωτερική στο σύστημα.

Διάγραμμα Use Case γιά την επιχείρηση ΜΕΔ

Το παρακάνω διάγραμμα Use Case είναι μία μικρή παραλλαγή των κλασικών διαγραμμάτων Use Case της UML γιατί αναφέρεται στην επιχείρηση καί όχι στο σύστημα που θα αναπτυχθεί. Γιά να ξεχωρίζει από τα Use Cases σε κατώτερο επίπεδο αφαίρεσης που αφορούν το σύστημα που θα αναπτυχθεί έχει λιγάκι διαφοροποιημένα τα σύμβολα που χρησιμοποιεί, βάζοντας μιά πλάγια γραμμή στα κυκλικά αντικείμενα.


Σχήμα 2. Επιχειρησιακό Use Case γιά την ΜΕΔ

Διάγραμμα Κλάσεων Επιχείρησης


Σχήμα 3. Διάγραμμα Κλάσεων Επιχείρησης

Το διάγραμμα αυτό επίσης χρησιμοποιεί κάποια ειδική παραλλαγή της UML γιά να ξεχωρίσει τις κλάσεις της επιχείρησης (που τις αναπαριστά με ένα κύκλο, μιά κάθετο καί μιά γραμμή από κάτω), από τις κανονικές κλάσεις του συστήματος. 

Στο παράδειγμά μας έχουμε αναγνωρίσει 6 κλάσεις. Η κλάση Στιγμιότυπο Διαφήμισης περιλαμβάνει τα αυτόνομα στιγμιότυπα των διαφημίσεων. Η κλάση Διαφήμιση είναι ένα μοναδικό κομμάτι δημιουργίας που μπορεί να μεταδοθεί μέσω τηλεόρασης ή ραδιοφώνου (broadcast), στον κινηματογράφο ή να εκδοθεί (σε εφημερίδες, περιοδικά κλπ.) πολλές φορές. Το Προϊόν Διαφήμισης περιέχει το προϊόν που είναι ο σκοπός της διαφήμισης.

Υπάρχουν επίσης τρεις κλάσεις που έχουν να κάνουν με την επιχείρηση: η κλάση Παρουσίαση η οποία  αποθηκεύει πληροφορίες γιά τις εταιρείες μέσων, η κλάση Διαφημιστής που είναι ένας οργανισμός που χρησιμοποιεί τα μέσα γιά να διαφημίσει το προϊόν καί η κλάση Πρακτορείο που είναι ο οργανισμός που διαχειρίζεται advertising planning and media buying γιά λογαριασμό του Διαφημιστή. Το διάγραμμα δείχνει επίσης τις βασικές συσχετίσεις μεταξύ των κλάσεων της επιχείρησης. Η συσχέτιση μεταξύ της κλάσης «Πρακτορείο» καί της κλάσης «Διαφημιστής» είναι συσχέτισης συνάθροισης. Οι υπόλοιπες είναι απλές συσχετίσεις. 

Περισσότερες Απαιτήσεις που θα πρέπει να ληφθούν υπόψη γιά να απαντηθούν οι 

Ερωτήσεις της Εργασίας
Οι οργανισμοί είναι επιχειρησιακές οντότητες ή εταιρείες με τα οποία συνεργάζεται το σύστημα ΜΕΔ. Υπάρχουν διάφοροι τύποι οργανισμών στο σύστημα ΜΕΔ που περιλαμβάνουν διαφημιστές, πρακτορεία, outlets, advertiser groups, agency groups, and data providers. Ένας οργανισμός μπορεί να είναι ενός η περισσοτέρων τύπων. 

Τα πρακτορεία είναι οργανισμοί που διαχειρίζονται the advertising planning and media buying από έναν διαφημιστή. Ο στόχος ενός πρακτορείου είναι να βελτιστοποιήσει the advertising expenditure.

Τα Outlets είναι επιχειρησιακές οντότητες που βγάζουν διαφημίσεις στον αέρα. Στην τηλεόραση ή στο ραδιόφωνο ένα outlet είναι ο σταθμός που βγάζει τις διαφημίσεις στον αέρα. Στον κινηματογράφο ή γιά  διαφημίσεις εξωτερικών χώρων (outdoor media),  σαν outlet καθορίζεται η εταιρεία που οργανώνει την επίδειξη (παρουσίαση, έκθεση) των διαφημίσεων. Γιά τυπωμένες διαφημίσεις, σαν outlet καθορίζεται η έκδοση όπου τυπώνεται η διαφήμιση.

Οι Διαφημιστές είναι οργανισμοί που χρησιμοποιούν τα μέσα γιά να επιδεικνύουν (να εκθέτουν) τη διαφήμιση που έχουν δημιουργήσει γιά να προωθήσουν ένα προϊόν ή μιά υπηρεσία. Ένας μεγάλος αριθμός διαφημιστών είναι γνωστοί στο σύστημα ΜΕΔ σαν «Απ’ Ευθείας Διαφημιστές» “Direct Advertiser”. Αυτοί είναι διαφημιστές που δεν συνεργάζονται με πρακτορεία καί κανονίζουν απ’ευθείας με ένα media outlet να τους δώσει κάποιο χώρο διαφήμισης.

Τα Προϊόντα μπορεί να κατηγοριοποιηθούν (δηλαδή να ανήκουν σε μία κατηγορία προϊόντων). Οι κατηγορίες είναι ταξινομήσεις προϊόντων όπως τις αντιλαμβάνεται η εταιρεία ΜΕΔ. Το σύστημα υποστηρίζει ιεραρχική ομαδοποίηση των κατηγορίων με απεριόριστο αριθμών επιπέδων στην ιεραρχία. Τα προϊόντα μπορούν να ανήκουν μόνο σε κατηγορίες που βρίσκονται στο κατώτατο επίπεδο της ιεραρχίας κατηγοριών.

Τα προϊόντα μπορούν να ομαδοποιηθούν σε Brands. Ta brands είναι ομαδοποιήσεις προϊόντων όπως τα αντιλαμβάνονται οι διαφημιστές καί τα πρακτορεία που είναι υπεύθυνα γιά την προώθηση αυτών των προϊόντων. Το σύστημα ΜΕΔ θα υποστηρίζει αρχικά μόνο ένα επίπεδο of branding products, αλλά μελλοντικά μπορεί να χρειαστεί να υλοποιηθεί μιά ιεραχική δομή branding.

Οι Ομάδες Διαφημιστών (Advertiser groups) είναι εταιρείες που ελέγχουν είτε άμεσα είτε έμμεσα μιά ή περισσότερες άλλες εταιρείες καί ενδιαφέρονται να βλέπουν συνολικά τις διαφημιστικές δραστηριότητες καί τα έξοδα των συσχετιζόμενων εταιρειών. Τα Advertiser groups δεν πληρώνουν γιά διαφημίσεις, αυτό διαχειρίζεται από τους διαφημιστές που είναι στο group. Tα Advertiser groups είναι γνωστά καί ως Holding Companies.

Οι Ομάδες Πρακτορείων (Agency groups) είναι εταιρείες που ελέγχουν έμεσα ή άμμεσα ένα ή περισσότερα πρακτορεία καί ενδιαφέρονται να βλέπουν τον συγκεντρωτικό προγραμματισμό (accumulated planning) καί την αγορά μέσων (media buying) γιά ένα πρακτορείο ή γιά ομάδα πρακτορείων. Οι ομάδες πρακτορείων δεν κάνουν κανένα συγκεντρωτικό προγραμματισμό ή αγορά μέσων, αυτό γίνεται από τα πρακτορεία που είναι μέσα στην ομάδα. 
Οι Παροχείς Δεδομένων (Data providers) είναι οργανισμοί που παρέχουν πληροφορίες στο σύστημα ΜΕΔ. Η πληροφορία μπορεί να είναι δημογραφική (διαχωρισμός ομάδων ανθρώπων βάσει ειδικών χαρακτηριστικών όπως φύλο, ηλικία καί κοινωνικο-οικονομικά κριτήρια), μελέτες (με δεδομένα (κανονικά καί προγνωστικά) γιά αριθμό αναγνωστών, ανθρώπων που βλέπουν ή ακούν τη διαφήμιση, γιά διαφορετικές δημογραφικές κατηγορίες καί γιά διαφορετικά outlets, τιμές (τιμές διαφήμισης γιά διαφορετικά outlets προκειμένου να αποφασιστεί το κόστος μιάς διαφήμισης), εκπτώσεις (προγνωσττικές εκπτώσεις στις τιμές διαφήμισης λόγω της αγοραστικής δύναμης ενός πρακτορείου όταν κανονίζει να κάνει διαφημίσεις μέσω ενός συγκεκριμένου μέσου).
Οι Διαφημίσεις είναι μοναδικά κομμάτια δημιουργίας τα οποιά μπορούν να μεταδοθούν μέσω ραδιοφώνου, τηλεόρασης, να εμφανιστούν στον κινηματογράφο, να εκδοθούν σε εφημερίδες, περιοδικά καί γενικά να εκτεθούν/παρουσιαστούν  πολλές φορές. Κάθε συγκεκριμένη έκθεση/παρουσίαση μιάς διαφήμισης σε ένα outlet, λέγεται στιγμιότυπο διαφήμισης.

Το Σύστημα ΜΕΔ κρατά τις συνδέσεις/σχέσεις μεταξύ μιά διαφήμισης, του προϊόντος που διαφημίζει, του διαφημιστή που πληρώνει γιά την έκθεση της διαφήμισης καί του πρακτορείου που είναι υπεύθυνο γιά να κανονίζει την έκθεση/παρουσίαση της διαφήμισης. Αυτές οι συνδέσεις λέγονται adlinks. Τα οutlets στα οποία έχουν παρουσιαστεί οι διαφημίσεις μπορούν να συναχθούν από τις περιγραφές των ‘στιγμιοτύπων διαφήμισης’ αυτής της διαφήμισης.
Το σύστημα ΜΕΔ επιτρέπει να αλλάζουν οι επιχειρησιακές συσχετίσεις ενός adlink, δηλαδή να αλλάζει ο διαφημιστής, το πρακτορείο ή το προϊόν που συνδέεται με μιά διαφήμιση. Αυτό μπορεί να γίνεται με μιά απλή ενημέρωση όταν προκύψει ανάγκη (δηλ. όταν έγινε κάποιο ανθρώπινο λάθος πριν). Αυτό επίσης μπορεί να γίνεται σαν μιά επιχειρησιακή αλλαγή (π.χ. όταν κάποιος διαφορετικός πράκτορας κανονίζει γιά την παρουσίαση της διαφήμισης). Στην τελευταία περίπτωση διατηρούνται οι ιστορικές επιχειρησιακές συσχετίσεις (δηλαδή τα historical adlinks).

Το σύστημα ΜΕΔ διατηρεί όλη τη βασική πληροφορία γιά τους οργανισμούς, όπως όνομα, διεύθυνση, τηλέφωνο καί αριθμό fax. To σύστημα επιτρέπει στο χρήστη να δημιουργήσει, να ενημερώσει ή να διαγράψει οργανισμούς. 

Οι χρήστες του ΜΕΔ μπορούν να δημιουργούν διαφημιστές/πρακτορεία/outlets από υπάρχοντες οργανισμούς (δηλαδή ένας οργανισμός γίνεται διαφημιστής καί/ή πρακτορείο καί/ή outlet), να δημιουργούν έναν διαφημιστή/πρακτορείo/outlet καί τον συσχετιζόμενο οργανισμό ταυτόχρονα, να ενημερώνουν τις λεπτομέρειες γιά ένα διαφημιστή/πρακτορείο/outlet σαν επιχειρηισιακή αλλαγή (δηλαδή να κρατάν καί ιστορική πληροφοριά) καί να  ενημερώνουν ένα οργανισμό έτσι ώστε να μην είναι πλέον διαφημιστής/πρακτορείο/outlet.
Οι χρήστες του ΜΕΔ μπορούν να δημιουργούν/ενημερώνουν/διαγράφουν προϊόντα. Μπορούν επίσης να συνδέουν τα προϊόντα με μιά κατηγορία ή με ένα brand. 

Oι χρήστες του ΜΕΔ μπορούν να δημιουργούν/ενημερώνουν/διαγράφουν brands. Ένα brand μπορεί να διαγραφεί μόνο όταν δεν υπάρχουν προϊόντα συνδεδεμένα με αυτό. 

Οι χρήστες του ΜΕΔ μπορούν να δημιουργούν/ενημερώνουν/διαγράφουν κατηγορίες. Μία κατηγορία μπορεί να διαγραφεί μόνο όταν δεν υπάρχουν προϊόντα συνδεδεμένα με αυτή. Οι κατηγορίες μπορούν να δημιουργηθούν σε οποιοδήποτε επίπεδο της ιεραρχίας κατηγοριών. Οι χρήστες μπορούν επίσης να ανα-ταξινομούν τις κατηγορίες μέσα σε μία ιεραρχία κατηγοριών.

Oι ομάδες διαφημιστών καί οι ομάδες πρακτορείων μπορούν να οριστούν μέσα σε ιεραρχικές ομαδοποιήσεις με απεριόριστα επίπεδα ομαδοποίησης. Οι διαφημιστές/πρακτορεία μπορούν να συνδεθούν μόνο με ομάδες διαφημιστών ή πρακτορείων  του κατωτέρου επιπέδου της ιεραρχίας. 

Οι χρήστες  του ΜΕΔ μπορούν να δημιουργούν παροχείς πληροφοριών, να αλλάζουν τις πληροφορίες για’ αυτούς καί να τους διαγράφουν.

1η ΕΡΩΤΗΣΗ

Σχεδιάστε ένα διάγραμμα κλάσεων χωρίς συσχετίσεις. Τα χαρακτηριστικά των κλάσεων να φαίνονται μέσα στις κλάσεις

Γιά να απαντήσετε αυτή την ερώτηση θα χρειαστεί να κάνετα πολλά επαναληπτικά βήματα αλλά η απάντησή σας θα πρέπει να περιλαμβάνει μόνο το τελικό αποτέλεσμα (δηλ. Το τελικό Διάγραμμα Κλάσεων). 

Γιά να το κάνετε αυτό, πρέπει πρώτα να βρείτε τις υποψήφιες κλάσεις (με βάση τις οδηγίες που δόθηκαν στο μάθημα), να αποφασίσετε ποιές από αυτές θα μοντελοποιήσετε σαν κλάσεις καί πως θα μοντελοποιήσετε την υπόλοιπη πληροφορία που δεν μπορεί να μοντελοποιηθεί σαν κλάση, καί να προσδιορίσετε τα χαρακτηριστικά των κλάσεων.
2η ΕΡΩΤΗΣΗ

Σχεδιάστε ένα διάγραμμα κλάσεων με συσχετίσεις.

Κι εδώ θα χρειαστεί να κάνετε διάφορα επαναληπτικά βήματα: 1) να ανακαλύψετε καί να προσδιορίσετε τις συσχετίσεις μεταξύ των UML κλάσεων, 2) να ανακαλύψετε καί προσδιορίστε τις συσχετίσεις συνάθροισης καί σύνθεσης μεταξύ των UML κλάσεων, 3) να ανακαλύψτε καί προσδιορίσετε τις συσχετίσεις γενίκευσης/εξειδίκευσης μεταξύ των  UML κλάσεων.

3η ΕΡΩΤΗΣΗ
Σχεδιάστε ένα διάγραμμα Use Case που να αντιστοιχεί στις λειτουργίες του συστήματος ΜΕΔ που περιγράφηκαν ανωτέρω.

Οι απαιτήσεις της άσκησης που εκτέθηκαν ανωτέρω αποκαλύπτουν ένα σημαντικό αριθμό από επιχειρησιακές λειτουργίες που δεν έχουν συμπεριληφθεί στο επιχειρησιακό διάγραμμα Use Case. Aυτές οι λειτουργίες μπορούν να ονομαστούν γενικά Λειτουργίες Συντήρησης (Maintenance Functions). Aυτές υποστηρίζουν τις κύριες λειτουργίες που προσδιορίστηκαν στο επιχειρησιακό διάγραμμα Use Case.

Από τη μιά μεριά, οι τέσσερεις κύριες επιχειρησιακές use cases μέσα στο επιχειρησιακό διάγραμμα Use Case χρειάζονται πληροφορίες γιά οργανισμούς, προϊόντα, διαφημίσεις, adlinks, κλπ. Από την άλλη, οι επιχειρησιακές use cases παρέχουν πληροφορίες που είναι απαραίτητες γιά τη συντήρηση (δημιουργία, ενημέρωση, διαγραφή)της πληροφορίας που αφορά οργανισμούς, προϊόντα, διαφημίσεις, adlinks, κλπ.

Πληροφορίες για επιπλέον ερωτήματα (4 - 7)

Όλα τα παρακάτω ερωτήματα αναφέρονται στη διαδικασία ενημέρωσης του συστήματος της ΜΕΔ από ηλεκτρονικά αρχεία παρακολούθησης (log files) που αποστέλουν (στη ΜΕΔ) τα media outlets. 

4η  Ερώτηση 

Περιγράψτε αυτή τη διαδικασία με διαγράμματα περιπτώσεων χρήσης (use case diagrams) 
5η Ερώτηση

Κατασκευάστε διαγράμματα κλάσεων (class diagrams) που θα απεικονίζουν τις κλάσεις που συμμετέχουν στην παραπάνω διαδικασία, τις μεταξύ τους συσχετίσεις καθώς καί τα χαρακτηριστικά καί τις μεθόδους των κλάσεων.

ΠΡΟΣΟΧΗ!

· Η άσκηση θα πρέπει να έχει στην αρχή εξώφυλλο, περιεχόμενα, μια εισαγωγή, την εκφώνηση, τις όποιες παραδοχές και στη συνέχεια τα υπόλοιπα ζητούμενα.

· Στην εισαγωγή θα περιγράφεται ο σκοπός της εργασίας, η ομάδα που την αποτελεί και η μεθοδολογία συνεργασίας της ομάδας.

· Η άσκηση θα πρέπει να γίνει από ομάδες των 2-3 ατόμων και συμμετέχει στον τελικό βαθμό του μαθήματος με ποσοστό 15%.

· Ημερομηνία Παράδοσης είναι η ημερομηνία εξετάσεων Ιουνίου ή Σεπτεμβρίου.

